Príloha č. 3
k nariadeniu vlády č. …/2006 Z.z.

Požiadavky na združené osvetlenie pracovísk

1.	Združené osvetlenie sa používa vo vnútorných priestoroch alebo v ich funkčne vymedzených častiach, v ktorých činitele dennej osvetlenosti sú nižšie ako požadované podľa prílohy č. 1, ale dosahujú najmenej 1/3 týchto hodnôt.

2.	Pracoviská v priestoroch s osvetľovacími otvormi, kde nie  je splnená podmienka podľa prvého bodu, sa považujú za pracoviská bez denného osvetlenia.

3.	Združené osvetlenie pracovísk sa rieši tak, aby nebol prekročený pomer jasu v zornom poli uvedený v tabuľke.

Najvyšší prípustný pomer jasu pozorovaného predmetu a jasu osvetľovacieho otvoru umiestneného do 60 od obvyklého smeru pohľadu

Trieda zrakovej činnosti	
Pomer jasu
pozorovaného predmetu k jasu osvetľovacieho otvoru	
I,II,III	1 : 40	
IV	1 : 100	
V,VI,VII	neurčuje sa	

Poznámka: 
Za obvyklý smer pohľadu sa považuje pohľad na predmet pracovnej činnosti alebo iný pohľad súvisiaci s činnosťou a relaxačný pohľad vodorovným smerom.

4.	Ak je jas osvetľovacích otvorov do 60º od obvyklého smeru pohľadu vyšší ako 4 000 cd.m-2, obmedzuje sa vhodným regulačným zariadením (napríklad žalúzie, rolety, závesy). 

5.	Združené osvetlenie pracoviska sa realizuje ako jednotný systém s prihliadnutím na smerovosť, tienivosť, zábranu oslnenia, na kontrasty jasu v  zornom poli a na ostatné požiadavky, uvedené v týchto technických normách:
STN 73 0580-1 Denné osvetlenie budov. Časť 1: Základné požiadavky.
STN 36 0450 Umelé osvetlenie vnútorných priestorov.
STN EN 12464-1 Svetlo a osvetlenie. Osvetlenie pracovných miest. Časť 1: Vnútorné pracovné miesta.